המילה גירושין מעלה בכל אחד ואחת קונוטציה שונה. עבור אנשים מסוימים, משמעותה, מלחמה ולכן, הם מתקשרים עם הצד השני אך ורק באמצעות עורך דינם. אנשים אחרים רואים את הליך הגירושין כמצב שבו צריך להתפשר ולכן, הם מתעניינים ביעוץ גירושין.
התנהלותו של הליך הגירושין תלוי בהתנהגותם של הצדדים ובנכונותם להתפשר. כאשר בני הזוג מצליחים להגיע להסכמות ביניהם, הם מגישים את הסכם הגירושין לבית המשפט ובזאת בא על סיומו הליך הגירושין, ללא ריבים וללא הוצאות כספיות גבוהות.
אולם, בהעדר הסכמה, יאלצו הצדדים לנהל דיונים ארוכים בבית המשפט, והדבר יבוא לידי ביטוי גם בעוגמת הנפש וגם בהוצאה כלכלית נכבדה.
יש זוגות אשר מצליחים להגיע להסכם גירושין בכוחות עצמם אך רובם המכריע של הזוגות זקוק לסיוע של צד שלישי, כמו למשל יועץ גירושין.
יעוץ גירושין איכותי מסייע לצדדים לגבש הסכם גירושין ממצה, אשר יסדיר את כל ענייניהם ויביא לסיומו של הליך הגירושין בצורה הטובה ביותר.
מהו יעוץ גירושין איכותי, היכן מחפשים אותו וכיצד?
מה הופך יעוץ גירושין לאיכותי?
יעוץ גירושין איכותי הוא יעוץ אשר ממלא את ייעודו והוא – להביא את בני הזוג להתגרש בהסכמה ולנסח הסכם גירושין אשר יסדיר את כל ענייני הגירושין.
לשם מימושה של מטרה זו, חייבים בני הזוג לרצות בהרגעת הרוחות ובשיפור היחסים ביניהם, על מנת לקדם את הליך הגירושין. ללא רצון אמיתי וכנה לגשר על המחלוקות, אין טעם לפנות אל יעוץ גירושין.
במסגרת יעוץ גירושין, פותחים בני הזוג את הנושאים הכאובים ביותר ויועץ הגירושין מסייע להם לפרוק את הכעס, להניח לו ולהמשיך הלאה, לשם סיומו של הליך הגירושין בצורה נאותה.
יעוץ גירושין איכותי חייב להיות סבלני למשבר בו מצויים המטופלים, לעודד את רוחם ונפשם ולעזור להם להתקדם עם התהליך שבו הם נמצאים.
יועץ גירושין טוב אינו עוסק רק בכיבוי שרפות אלא גם מלמד את הצדדים כיצד לנהוג זה עם זו בכבוד, כדי שיוכלו לשמור על מערכת יחסים תקינה כהורים לילדיהם.
במובן רב, נמדד יעוץ גירושין איכותי, במתן כלים לבני הזוג, כיצד לשמר את המצב הקיים ביניהם כיום, גם בעתיד.
יעוץ גירושין – היכן מחפשים?
תפקידו של יעוץ גירושין הוא לשפר את מערכת היחסים שבין בני הזוג המתגרשים, על מנת שיוכלו להגיע לכדי חתימה על הסכם גירושין בהסכמה. כמו כן, אם לבני הזוג ילדים משותפים, אזי תפקידו של יועץ הגירושין הוא להעניק כלים לשימור מערכת יחסים הורית טובה.
יעוץ גירושין הוא טיפול זוגי במובן זה ששני בני הזוג שותפים לו וצריכים לעבוד זה עם זו, בכדי להגיע אל המטרה. אולם, יועץ הגירושין משמש כמעין מפשר בין בני הזוג ועל כן, הוא אינו מטפל זוגי, במובן הקלאסי של המילה.
1. עורך דין : ישנם הרבה עורכי דין המשמשים גם כיועצי גירושין. עורך הדין יכול לשמש רק כיועץ או להיות גם במקביל, עורך דינם של בני הזוג. כך או כך, היתרון המרכזי בפנייה אל יעוץ גירושין אצל עורך דין, הוא הידע המשפטי של המטפל. באופן שכזה, מכוון עורך הדין את הצדדים לקראת הסכם גירושין נכון משפטית.
2. פסיכולוג : הפסיכולוג הוא בעל כלים מקצועיים לטפל בשורש הבעיה אשר אינה מאפשרת לבני הזוג להתפשר זה עם זו ולהסכים על ענייני הגירושין.
3. מאמן אישי : אימון אישי הפך בשנים האחרונות להצלחה גדולה כאשר הוא מצליח לפתור את הבעיות הסבוכות ביותר של המתאמן ולאפשר לו להגיע למטרה שהציב לעצמו. בני זוג המבקשים להגיע להסכם גירושין מוסכם, יכולים בהחלט לפנות למאמן אישי אשר יוביל אותם אל המטרה.
4. מגשר: אדם המשמש כמגשר, בין אם הוא עורך דין ובין אם לאו, ניחן בכישורי פישור יוצאים מו הכלל. על כן, ביכולתו להעניק יעוץ גירושים מוצלח לצדדים ולנסח עבורם את הסכם הפשרה.
כיצד מחפשים יעוץ גירושין?
כאמור מעלה, יועץ הגירושין יכול להיות עורך דין, מאמן אישי, פסיכולוג או כל אדם אחר, בעל יכולת לפשר בין בני הזוג. חיפוש אחר יועץ גירושין יתחיל ראשית כל בחברים, בני משפחה ומכרים אשר פנו אל יעוץ גירושין ובזכותו, הגיעו להסכם גירושין.
אפשרות נוספת היא לאתר עורך דין טוב לדיני משפחה, אשר משמש גם כיועץ גירושין. גם כאן כדאי להתחיל את החיפוש בתשאול משפחה וחברים.
מכירים מטפל זוגי עמו אתם חשים בנוח? בדקו אפשרות להגיע אליו לייעוץ גירושין.
כאשר אינכם מכירים מועמד מתאים שיכול לשמש כיועץ הגירושין שלכם, תוכלו לגלוש ברשת ולמצוא יועץ גירושין, בעל שם והמלצות, כך שניתן יהיה לפנות אליו ולקדם את הליך הגירושין.
יעוץ גירושין איכותי הוא יעוץ שמסתיים בחתימה על הסכם גירושין הוגן וראוי בין בני הזוג. איכותו של הייעוץ נמדדת גם במתן כלים לשימור מערכת היחסים התקינה, אליה הגיעו בני הזוג. לדבר חשיבות רבה, כאשר לבני הזוג יש ילדים משותפים. יועץ הגירושין יכול להיות עורך דינם של הצדדים, פסיכולוג, מגשר או כל אדם אחר, בעל יכולת לפשר בין בני הזוג.
עוד מראשית ימי האנושות, מפכה בקירבנו שאלת יחסי הכוחות בין עובדים ומעסיקיהם וחוקים מחוקים שונים ממלאים ספרים עבי כרס בנסיון להסביר שאלה זו.
את מערכת החוקים הבוחנת ומגדירה את שאלת יחסי הכוחות, מאגדת המערכת המשפטית תחת הגדרה רחבה בשם "דיני עבודה".
בין מגוון הכלים הבאים להסדיר ולהבטיח את קיומם של העובדים מבחינים בחוקי מגן, דוגמת חוק שעות עבודה ומנוחה, חוק החופשה השנתית, הזכות להתאגדות וכן "בית הדין לעבודה" המהווה מסגרת משפטית עצמאית המתמחה בקביעת סדר יום משפטי בנושא "דיני עבודה".
הגדרת הגורמים כעובד ומעביד אינה רק לצורך קביעת יחסי הכוחות ביניהם. הגדרה זו תקבע על פי הגדרת "דיני עבודה" מי מהגורמים ישא בנטל תשלומי המיסים וביטוחי העבודה, החייב בהם כל עובד בישראל בידי מי נתונה חרב הפיטורים ומי ישפה את הצד הנפגע. לצורך הגדרת הגורמים נקבעו אמות מידה שונות.
"דיני עבודה" הם כלי חיוני במערכת דמוקרטית. אך יש והם מחמיצים את מטרתם ובמקום להבטיח את זכויות העובדים הם הופכים את המעבידים לבובות חוטים הנשלטות ביד רמה על ידי פרטים ואירגונים בעלי אינטרס.
דוגמא לכך ניתן לראות בחלק מחוקי המגן המהווים חלק מהגדרת "דיני עבודה". חוק שכר המינימום בא להבטיח תשלום שכר הוגן, המאפשר תנאים בסיסיים של קיום אנושי ובא במידה מסוימת גם להבטיח צדק סוציאלי ומעמד חברתי שווה. ברם תעריף שכר המינימום נקבע ע"י הממשלה היכולה ברצונה להאמירו עשרות מונים. באין חוק שימנע זאת, יחויב המעסיק לשלם לעובדיו את השכר שנקבע על ידי הממשלה אולם ברי כי בעלי עסקים קטנים יקרסו תחת נטל התשלומים הגבוה ומטה לחמם יפגע.
דוגמא נוספת ניתן לראות בזכותם של העובדים לקיים שביתות לפי "דיני עבודה" לכאורה. על אף החוקים המגבילים שנקבעו לקיום שביתות עובדים ומאפשרים את הגבלתן גם באמצעים כוחניים לכאורה כדוגמאת צווים המורים על חזרה לעבודה. עדיין לעיתים קרובות מתגלה כי יש בשביתות עובדים משום נזק ממשי, פעמים בלתי הפיך. דוגמא לכך ניתן לראות בשביתת המרצים שאירעה לאחרונה שביתה שהעמידה בספק את שנת הלימודים כולה ואיימה לכלות שנים של מחקר אקדמי מאומץ.
מסקירת תולדות המערכת התעסקותית בישראל. מימי שביתות עובדי המפעלים בעיירות הפיתוח ועד לשביתות עובדי הנמלים. עולה כי לאורך השנים נהנו העובדים מחוק איתן ובהיר שאיפשר להם להבטיח את קיומם התעסקותי והחברתי בעוד מנגד נפגעות זכויות המעבידים.
זכויותיו של המעביד כמו בטלות אל מול חובותיו הנרחבות. עובדים רבים, בתמיכה רחבה של אירגוני עובדים ובאצטלה חוקית, עושים דין לעצמם. ברצונם בטלים מעבודה, קובעים אמות מידה חדשות ונהנים מפרצות החוק.
"דיני עבודה" אינם באים להגדיר רק את זכויות העובדים, ואין הם אמורים להיות כלי הבא להטיל חובות יתר על המעבידים. זכויות העובדים וזכויות המעבידים חד הם ובכאוס השורר כיום נדמה כי נטשטשו לחלוטין זכויות העובדים ושיכחה זו מזינה את זכויות היתר ותביעות העובדים.
חזקה על המחוקק שיתן כוח בידי בית המשפט לקבוע וליישם אמות מידה חדשות כיישנות שיבטיחו את זכויות המעבידים לצד זכויות העובדים למען לא תהפוך הגדרת "דיני עבודה" חרב פיפיות למען לא יהפכו המעבידים חומר ביד היוצר.
תביעות לשון הרע מוגשות במסגרת חוק העוסק בהגנת כבודו ושמו הטוב של אדם. החוק מטיל איסור על פרסום ביטויים העלולים להשפילו ולבזותו, ואף מגדיר כי פרסום מן הסוג הזה עלול להוות עוולה אזרחית בנזיקין או אפילו להתגבש לכדי עבירה פלילית שדינה עד שנת מאסר.
החוק עוסק בעיקר בשמירה על איזון בין חופש הביטוי והעיתונות לבין הזכות לכבוד ולשם טוב. בנוסף, הוצאת דיבה על אחר היא ביצוע עוולת לשון הרע ולפי החוק בישראל היא מהווה גם כן עוולה אזרחית ועבירה פלילית. השאלה היא מה הגורמים המשפיעים על סיכויי ההצלחה של תביעה מן הסוג הזה וכיצד ניתן לשפר אותם.
ביקשנו מעו"ד רון לוינטל, העומד בראש ועדת לשון הרע בלשכת עורכי הדין ומחבר הספר "ארץ דיבת חלב ודבש", למנות את הגורמים שישפיעו על הצלחת התביעה. לדבריו, יש שלושה גורמים עיקריים המשפיעים על סיכויי ההצלחה של תביעת לשון הרע. הגורם הראשון בוחן את אופי האמירה ותפיסת הציבור לגביה. תפקידו של עורך הדין הוא לגבש יחד עם הלקוח אסטרטגיית תביעה העולה בקנה אחד עם הוראות החוק ועם פסיקות קודמות. לדברי לוינטל, אמירה יכולה להיות מקוממת בקרב קבוצת אנשים אחת, אך מותרת בקבוצה אחרת. כך לדוגמא, להטיח באדם חרדי שיש בביתו טלוויזיה, לשון הרע בקרב הקהל שלו, אך הטחת אותה אמירה אצל אדם חילוני – ודאי לא תהיה לשון הרע.
כך גם נאמר על פעיל ימין קיצוני בחברון כי הוא "פעיל שב"כ". עבורו הייתה זו לשון הרע. עבור אדם אחר, שאינו מתגורר בחברון, זו עשויה להיות אפילו מחמאה.
יש לברר האם ההתבטאות העומדת במרכז המחלוקת הוצגה כעובדה בשטח, כמידע אובייקטיבי או כדעה. ההבדל בין עובדה לדעה רלוונטי בעיקר מבחינת ההגנות שרשאי הנתבע להציג. לוינטל מסביר כי עובדה היא אמירה מוחלטת כמו "פלוני הוא עבריין מורשע" – או שהיא נכונה או שלא. אם אינה נכונה – הרי מדובר בלשון הרע. דעה היא אמירה כמו "האוכל במסעדה הזו לא טעים לי" – שלא ניתן לתבוע בגינה, אם אכן סעדת במסעדה וזו אכן דעתך.
הגורם השני המשפיע על סיכויי הצלחת התביעה הוא הנזק. כאן נדרשים אנשי המקצוע העוסקים בתחום המשפטי לבדוק שתי שאלות: האם נגרם נזק לתובע ומה היקפו. חומרתו של הנזק תשפיע על סיכויי ההצלחה של התביעה ועל גובה הפיצויים שיוטלו על הנתבע במידה והוא נמצא אשם. קל יותר להצליח בתביעת לשון הרע והוצאת דיבה אם נגרם נזק ברור, בהיקף גדול ובחומרה רבה.
לדברי עו"ד גיל קראוס, העוסק בתחום לשון הרע, הגורם השלישי לא פחות חשוב והוא בוחן את מכלול הנסיבות בהן הופיע הפרסום. הדיון הוא סביב התנהגותו של המפרסם במהלך ולאחר הפרסום. פרטים אלו יכולים לעזור לבית המשפט להחליט האם להטיל פיצוי כספי ובאיזה גובה. מכלול הנסיבות והתנהגות המפרסם רלוונטיים גם לצורך הטלת האחריות וההתייחסות לעוולה בתור עבירה פלילית. כפי שניתן לראות, סל הגורמים המשפיעים על סיכויי התביעה מחייב דיון מפורט ובדיקה מוקפדת של מניעים והשלכות.
גבר מעיר לך הערות מיניות מציקות שאינך מעוניינת בהן. כיצד תעצרי אותו? למי תוכלי לפנות לעזרה? ומהן האופציות העומדות לרשותך מבחינה משפטית? על דרכי ההתמודדות עם הטרדה מינית במאמר שלפניכם.
את נמצאת במשרד, שקועה כולך במשימות שיש לך לבצע, ולפתע אחד מהעובדים ניגש אלייך ומחמיא לך על המראה החיצוני. את אומרת לו תודה בנימוס ומקווה שהוא ימשיך לדרכו, אך הוא לא ממש מתכוון לעשות זאת. הוא ממשיך להחמיא לך, וזה נהיה כבר לא נעים. כיצד עלייך להתמודד עם הסיטואציה?
למעשה יש כאן שתי שאלות. שאלה ראשונה: מהי השיטה הכי טובה להתנער מאדם כזה ולגרום לו להפסיק להטריד אותך. שאלה שניה: במידה והוא איננו מפסיק, מהן האופציות העומדות לרשותך. להלן אנסה לענות על שתי השאלות.
כשגבר מחמיא לך או מתחיל איתך בצורה מציקה, עומדות בפנייך שתי אופציות – או להתכנס לתוך עצמך, לשתוק, ולחכות שהוא יחליט מעצמו להפסיק, או להבהיר לו בצורה שאינה משתמעת לשני פנים שהתנהגותו איננה מקובלת עלייך. אצל נשים רבות התגובה הטבעית היא התכנסות אל תוך עצמן, בתקווה שהגל יעבור מעליהן. אולם, המציאות מוכיחה שתגובה כזו בדרך כלל איננה עובדת. גברים עשויים לפרש את הסיטואציה כהסכמה שבשתיקה או לפחות כ'אוקיי' פאסיבי להמשיך לנסות לחזר אחרייך.
משום כך, אם את מזהה מצב כזה, חשוב שתבהירי לגבר בצורה שאיננה משתמעת לשני פנים כי אינך מעוניינת בהצעותיו או במחמאותיו וכי הן מציקות לך. סביר שתרגישי שלא בנוח לומר לו את הדברים, אבל מוטב לשים את הדברים על השולחן ולהציב לו גבולות, מאשר לתת לסיטואציה להתגלגל למחוזות רעים. אזרי עוז, מצאי את האסרטיביות שבתוכך, והבהירי לו שהתנהגותו איננה מקובלת.
אם זה לא עובד וההצקות ממשיכות, תוכלי לפנות אל המעביד או אל האחראי בעבודה למניעת הטרדה מינית. במקומות עבודה רבים יש אחראי מיוחד לתלונות על הטרדה מינית, אשר תפקידו לטפל במקרים של הטרדה מינית בעבודה. בהרבה מקרים, טיפול של האחראי בעבודה יעיל ומהיר יותר מאשר תלונה במשטרה.
חשוב לדעת כי החוק מחייב מעביד לנקוט באמצעים סבירים כדי למנוע הטרדה מינית במסגרת העבודה. כך, למשל, במקום עבודה שיש בו מעל 25 איש, המעביד מחויב לקבוע תקנון הכולל את עיקרי הוראות החוק להטרדה מינית ואת דרכי התלונה והטיפול בה, ולפרסם אותו בין העובדים.
במקביל, ובלי שום קשר, עומדת לרשותך כמובן האופציה להגיש תלונה במשטרה כנגד המטריד. המשטרה מחויבת על פי חוק לטפל בכל תלונה שמוגשת אליה.
עם זאת, כאשר מדובר בהטרדה מינית קלה [באופן יחסי], נשים רבות בוחרות להימנע מתלונה במשטרה ומעדיפות לנסות לפתור זאת בדרכים אלטרנטיביות.
בנוסף, תוכלי להגיש בבית המשפט תביעת פיצויים אזרחית כנגד המטריד. יודגש כי עילת הטרדה מינית מאפשרת לבית המשפט לפסוק פיצויים ללא הוכחת נזק (!) עד לסכום של 120,000 ₪. משמעות הדבר היא כי אינך צריכה לשבור את הראש כדי להוכיח את הנזק שנגרם לך בעקבות ההטרדה, אלא עצם ההטרדה מזכה אותך בפיצויים.
במידה וההטרדה המינית הייתה בעבודה, והמעביד לא נקט באמצעים סבירים כדי למנוע אותה, תוכלי לתבוע גם אותו בתביעת פיצויים אזרחית. מעביד המתרשל בחובתו לפעול למניעת הטרדה מינית במסגרת העבודה נושא אף הוא באחריות אזרחית להטרדה.
יש מקרים רבים בהם רשלנות רפואית בלידה גורמת נזק מוחי. הנזק עשוי להיות שיתוק מוחין בדרגה קלה או חמורה, פיגור שכלי ועוד. חשוב לברר האם הרשלנות הרפואית התרחשה במהלך מעקב ההריון או שמא בלידה עצמה. לחילופין, אפשר להגיש תביעות על רשלנות רפואית גם בהתייחס לטיפול בילוד ואחרי שהלידה מסתיימת.
תביעות בגין נזק מוחי מאפשרות קבלת פיצוי כספי גבוה במיוחד. בית המשפט רואה בנזק מוחי לעובר תופעה חמורה, בעיקר כאשר הסיבה היא מתן שירותים רפואיים תוך סטייה מרמת הזהירות הסבירה והנדרשת. נזק מוחי אינו בר טיפול, הוא בלתי הפיך והוא גורם לבעיות בתפקוד, פרכוסים, עיכובים קוגנטיביים, קשיי השתלבות ובעיקר פגישה ברמת החיים. הנזקים גם מצריכים סיוע כספי לא מבוטל המהווה תנאי להתמודדות ולעמידה בהחזרי ההוצאות להורים. יתרה על כך, נזק מוחי שנגרם בשל גורר אחריו עוגמת נפש גדולה.
כל סיבה לפיגור שכלי או שיתוק מוחין דורשת בדיקה שונה של התהליך הרפואי. הסיבות המיידיות לנזק מוחי כזה קשורות לאספקת חמצן לקויה. הבעיות עלולות להיגרם במהלך ההריון ועל רקע מחלות של האם, או בשל פגמים אצל העובר שלא אובחנו במוחו במהלך המעקב. בנוסף, חוסר חמצן נגרם במהלך הלידה עצמו. אלו גם הסיבות השכיחות להגשת תביעות רשלנות רפואית בלידה.
מצוקה עוברית שגורמת לפיגור שכלי או שיתוק מוחין חייבת להיות מזוהה על ידי הצוות הרפואי. המצוקה עשויה להיגרם מחבל טבור הנכרך סביב צוואר העובר, והצוות יכול להבחין בה אם העובר לא מסיים את תהליך הירידה לקראת התקבעות באגן. לגבי האטות בדופק העוברי, תפקידו של הצוות הוא בין היתר להיות קשוב למצבו של העובר ולבצע ניטור רציף למשך כל הלידה. במידת הצורך חייב הצוות להחליט על סיום מהיר של הלידה או על ניתוח קיסרי. עיכובים בתהליך קבלת ההחלטות מקימים עילה להגשת תביעת רשלנות רפואית. הם גורמים נזק מוחי לעובר ומסכנים גם את האם.
עוד סיבה לפיגור שכלי או שיתוק מוחין היא לידה מכשירנית קשה. זו לידה בה מזהה הצוות הרפואי צורך בחילוץ היילוד באמצעות מכשירים. המכשירים הנפוצים הם לידת ואקום או לידת מלקחיים. בעוד בשירותים רפואיים הניתנים בצורה מקצועית ונכונה הלידה המכשירנית מסתיימת על הצד הטוב ביותר, בעת רשלנות רפואית עלולים להיגרם קרעים, שברים בגולגולת, פגיעה במוח העובר ועוד. בתביעות אלו בית המשפט בודק האם הרופא שביצע את הלידה היה מיומן לכך והאם כל רופא מומחה היה נוהג כמותו.
מלבד האמור לעיל, כדאי לדעת שיש תביעות רשלנות רפואית המוגשות נגד הצוות הרפואי בשל זיהום או מחלות חום קשות שלא זוהו במועד. רשלנות רפואית של המוסד בו נולד התינוק גורמת נזק ליילוד ומסכנת אותו.
האם כל מחדל הוא רשלנות רפואית?
אפשר וצריך לזהות מחדלים הגורמים נזק מוחי ליילוד עקב רשלנות רפואית בלידה עוד לפני שמגישים את התביעה. ניתן להסתייע בפסקי דין תקדימיים, לקרוא את הוראות החוק ולקבל חוות דעת של רופא מומחה. באופן עקרוני, לא כל מחדל נובע מרשלנות. לעיתים מתבצעות טעויות ויש גם הבדל משמעותי בין רשלנות לבין התרשלות. בית המשפט הוא הגורם היחיד המוסמך לקבוע מתי התרחשה רשלנות רפואית בלידה ולהטיל את האשמה על הגורמים הרלוונטיים.
הנושא של נזק מוחי עקב רשלנות רפואית בלידה מלווה בשורה ארוכה של סוגיות ודילמות. כדאי לערב עורך דין לטיפול נכון בתביעות ולהגיש אותן מוקדם.